CELEX: E2007P0001
Language: mt
Date: 2007-01-31 00:00:00
Title: Talba għal Parir mill-Qorti ta' l-EFTA mill-Fürstliches Landgericht skond deċiżjoni ta' dik il-qorti tal- 31 ta' Jannar 2007 fil-proċeduri kriminali kontra Sedin Poric (Każ E-1/07)

28.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 143/13
            
         Talba għal Parir mill-Qorti ta' l-EFTA mill-Fürstliches Landgericht skond deċiżjoni ta' dik il-qorti tal-31 ta' Jannar 2007 fil-proċeduri kriminali kontra Sedin Poric
   
   (Każ E-1/07)
   (2007/C 143/08)
   Saret talba lill-Qorti ta' l-EFTA b'deċiżjoni tal-31 ta' Jannar 2007 tal-Fürstliches Landgericht (Il-Qorti tal-Prinċipat ta' Liechtenstein), li ddaħħlet fir-Reġistru tal-Qorti fis-7 ta' Frar 2007, dwar Parir fil-proċedimenti kriminali kontra Sedin Poric, dwar il-kwistjonijiet li pejjin:
   
               1.
            
            
               Hija dispożizzjoni bħal ma hi dik ta' l-Artikolu 57a ta' l-Att dwar l-Avukati ta' Liechtenstein [Rechtsanwaltgesetz] skond liema, fi proċedimenti li fihom parti tkun rappreentata minn avukat jew li fihom irid ikun hemm is-servizzi ta' avukat tad-difiża, l-avukat Ewropew li jkun qed jipprovdi s-servizzi tiegħu jrid jitlob avukat tal-post biex jaġixxi flimkien miegħu [Einvernehmensrechtsanwalt] skond l-Artikolu 49 ta' l-Att dwar l-Avukati ta' Liechtenstein, kumpatibbli mad-dispożizzjonijiet tal-Ftehim taż-ŻEE dwar il-libertà ta' l-għoti ta' servizzi (Art. 36(1) tal-Ftehim taż-ŻEE), u b'mod partikolari mad-Direttiva tal-Kunsill 77/249/KEE tat-22 ta' Marzu 1977 biex jiġi ffaċilitat l-eżerċizzju effettiv tal-libertà biex jiġu pprovduti servizzi minn avukati, u speċifikament mat-tieni inċiż ta' l-Art. 5 tagħha?
            
         
               2.
            
            
               F'każ li l-Qorti ta' l-EFTA twieġeb l-ewwel mistoqsija fin-negattiv: tista' dispożizzjoni ta' liġi nazzjonali bħal ma hi dik ta' l-Artikolu 57a ta' l-Att ta' l-Avukati ta' Liechtenstein li ma tittraspondix b'mod xieraq fil-liġi nazzjonali direttiva adottata skond l-Artikolu 7 litra b tal-Ftehim taż-ŻEE, bħal ma hi d-direttiva msemmiija fil-Mistoqsija 1, xorta waħda tkun applikata fi Stat li jkun Parti Kontraenti għall-Ftehim taż-ŻEE?